गौरतलब ऐ जे टूर्नामेंट दी शुरूआत दे ठीक पैह्‌ले साइमंड्स गी अनुशासनहीनता दे आरोप इच स्वदेश वापस भेज्जी दित्ता गेआ। पोंटिंग ने आक्खेआ, "साइमंड्स दी कमी ने टीम दे ढांचे गी मता प्रभावित कीता। ओह् उनें खढारियें इच शामल हे जेह्‌ड़े व्यक्तिगत रूप कन्नै खेड्ढ दे इस स्वरूप इच शैल प्रदर्शन करदे न। इसकरी जिसलै नेह् खढारी टीम इच निं हुंदे न ते एह्‌दे कन्नै टीम दा प्रदर्शन निश्‍िचत रूप कन्नै प्रभावित हुंदा ऐ।" हलांके पोंटिंग ने साइमंड्स दी गैर मजूदगी गी आस्ट्रेलिया दे निराशाजनक प्रदर्शन लेई जिम्मेदार ठैह्‌राये जाने शा मना करदे होई आक्खेआ, "अस साइमंड्स दी गैर मजूदगी गी अपनी टीम दे हार दे कारणें दे रूप इच बरतून निं करङन। साढ़े कोल 14 होर खढारी हे जिनें साइमंड्स दी कमी गी पूरा करना चाहिदा हा।"